Brotist inn í hús við Garðabraut á Akranesi Aðfararnótt sunnudags var brotist inn í raðhús við Garðabraut á Akranesi . Lögreglan á Akranesi vinnur að rannsókn málsins . Jónas H. Ottósson rannsóknarlögreglumaður segir að vitað sé af mannaferðum þarna um nóttina . Lögreglan óskar eftir upplýsingum frá fólki sem mögulega hafi orðið vitni að mannaferðum á þessu svæði milli klukkan eitt og fjögur um nóttina og einnig í grennd leikskólans Vallarsels milli klukkan sex og sjö á sunnudagskvöldið , þ.e. í gær . Heimildir Skessuhorns herma að í innbrotinu hafi verið stolið talsverðu af peningum . Lögregla vildi þó ekki staðfesta það , né neita , á meðan rannsókn stæði yfir .